Na podlagi 122. člena Zakona o varstvu pred ionizirajočimi sevanji in jedrski varnosti (Uradni list RS,   
št. 76/17, 26/19 in 172/21), 8. člena Uredbe o načinu in pogojih izvajanja obvezne državne gospodarske javne službe za ravnanje z radioaktivnimi odpadki (Uradni list RS, št. 8/22) ter 9. člena Odloka o ustanovitvi javnega gospodarskega zavoda ARAO – Agencija za radioaktivne odpadke (Uradni list RS, št. 8/22)

**Republika Slovenija**, zanjo Vlada Republike Slovenije, ki jo po njenem pooblastilu zastopa   
Uroš Brežan, minister za okolje in prostor (naročnik)

Matična številka: 5854814000

Davčna številka: SI17659957

in

**ARAO – Agencija za radioaktivne odpadke**,Vrbina 17, 8270 Krško, ki jo zastopa mag. Sandi Viršek, direktor (zavod)

Matična številka: 5526329000

Davčna številka: SI32495854

skleneta

**ANEKS št. 1 k**

**P O G O D B I**

**O IZVAJANJU OBVEZNE DRŽAVNE GOSPODARSKE JAVNE SLUŽBE**

**ZA RAVNANJE Z RADIOAKTIVNIMI ODPADKI**

**ZA LETO 2023**

**št. \_\_\_\_\_\_\_\_\_\_\_\_**

1. člen

Pogodbeni stranki uvodoma ugotavljata, da:

* sta naročnik in zavod dne 30. 12. 2022 sklenila Pogodbo o izvajanju obvezne državne gospodarske javne službe za ravnanje radioaktivnimi odpadki (v nadaljnjem besedilu: pogodba);
* zavod v skladu z Zakonom o varstvu pred ionizirajočimi sevanji in jedrski varnosti (Uradni list RS, št. 76/17, 26/19 in 172/21; v nadaljnjem besedilu: ZVISJV-1) in Uredbo o načinu in pogojih izvajanja obvezne državne gospodarske javne službe za ravnanje z radioaktivnimi odpadki (Uradni list RS, št. 8/22; v nadaljnjem besedilu: uredba) izvaja obvezno državno gospodarsko javno službo za ravnanje z radioaktivnimi odpadki (v nadaljnjem besedilu: GJS RAO);
* je Vlada Republike Slovenije s sklepom št. 47601-19/2022/2 z dne 30. 12. 2022 dala soglasje k Poslovnemu načrtu ARAO – Agencije za radioaktivne odpadke za leti 2023 in 2024, zaradi česar se sklepa Aneks št. 1 k Pogodbi o izvajanju obvezne državne gospodarske javne službe za ravnanje z radioaktivnimi odpadki za leto 2023 (v nadaljnjem besedilu: aneks);
* zavod na podlagi uredbe upravlja Centralno skladišče radioaktivnih odpadkov v Brinju   
  (v nadaljnjem besedilu: CSRAO), ki se nahaja na območju občine Dol pri Ljubljani;
* je CSRAO na podlagi 9. točke 2. člena Uredbe o merilih za določitev višine nadomestila zaradi omejene rabe prostora in zaradi načrtovanja intervencijskih ukrepov na območju jedrskega objekta (Uradni list RS, št. 92/14, 46/15, 76/17 – ZVISJV-1 in 8/20; v nadaljnjem besedilu: UV8) jedrski objekt, za katerega se plačuje nadomestilo;
* je zavod zavezanec za plačilo nadomestila za omejeno rabo prostora lokalnim skupnostim na podlagi 176. in 177. člena ZVISJV-1;
* se ta aneks sklepa z namenom nemotenega financiranja zavoda iz sredstev proračuna Republike Slovenije za leto 2023 v okviru projekta št. 2111-11-0075 Projekt odlagališče NSRAO, v okviru ukrepa 2430-17-0014 – Agencija za radioaktivne odpadke, v okviru projekta 2430-21-3350 – Načrt vlaganj ARAO v osnovna sredstva ter v okviru namenske postavke, na katero Javni sklad Republike Slovenije za financiranje razgradnje Nuklearne elektrarne Krško (v nadaljnjem besedilu: Sklad NEK) nakaže sredstva za leto 2023 na podlagi 8. člena Zakon o Javnem skladu Republike Slovenije za financiranje razgradnje Nuklearne elektrarne Krško in odlaganja radioaktivnih odpadkov in izrabljenega goriva iz Nuklearne elektrarne Krško (Uradni list RS, št. 130/22);
* se iz zgoraj navedenih razlogov sklepa ta aneks.

1. člen
2. Predmet tega aneksa je zagotavljanje izplačil finančnih sredstev iz proračuna Republike Slovenije zavodu za opravljene storitve na podlagi Poslovnega načrta ARAO – Agencije za radioaktivne odpadke za leti 2023 in 2024, ki obsega storitve GJS RAO.
3. Predmet tega aneksa je tudi zagotavljanje sredstev za nadomestila lokalnim skupnostim zaradi omejene rabe prostora in zaradi načrtovanja intervencijskih ukrepov na območju CSRAO, v skladu z UV8, in nakup ter vzdrževanje osnovnih sredstev, ki jih ima zavod v brezplačni uporabi.
4. člen

Pogodbena vrednost za leto 2023, skladno z veljavnim Poslovnim načrtom ARAO – Agencije za radioaktivne odpadke za leti 2023 in 2024, ki je priloga tega aneksa, je 25.665.876 evrov skupaj z DDV.

1. člen
2. Sredstva za financiranje pogodbenega zneska iz tega aneksa so zagotovljena v proračunu Republike Slovenije:

* v okviru projekta št. 2111-11-0075 Projekt odlagališče NSRAO, na proračunski postavki 519410 Agencija za radioaktivne odpadke, v višini 2.768.000 evrov;
* v okviru ukrepa 2430-17-0014 – Agencija za radioaktivne odpadke, na proračunski postavki 519410 Agencija za radioaktivne odpadke, v višini 1.576.670 evrov;
* v okviru projekta 2430-21-3350 – Načrt vlaganj ARAO v osnovna sredstva, proračunski postavki 160384 ARAO – Investicije in investicijsko vzdrževanje, v višini 67.511 evrov;
* v okviru namenske postavke, na katero Sklad NEK nakaže sredstva za investicijo ter ostale stroške in storitve obvezne GJS za leto 2023, v višini 21.253.695 evrov.

1. Vrednosti za posamezne dejavnosti so razvidne iz Poslovnega načrta ARAO – Agencije za radioaktivne odpadke za leti 2023 in 2024, Tabela 15 – Načrt prihodkov in odhodkov po virih financiranja za leto 2023, str. 43.
2. člen
3. Za črpanje sredstev iz proračuna Republike Slovenije zavod:

* sproti posreduje z njegove strani potrjene račune ali situacije za storitve iz naslova GJS RAO;
* izda račun izključno v elektronski obliki (e-račun), naročnik pa ga mora prejeti preko aplikacije UJPnet;
* do 10. v mesecu za pretekli mesec posreduje ministrstvu, pristojnemu za odpadke, zahtevek za plačilo stroškov dela za zaposlene;
* do 20. v mesecu za pretekli mesec posreduje ministrstvu, pristojnemu za odpadke, zahtevek za plačilo ostalih stroškov skupaj z v nadaljevanju navedenimi dokumenti:
  + **Obrazec 1**, ki je podlaga za pripravo Finančnih elementov predobremenitev (FEP) v 5 delovnih dneh po podpisu pogodbe Finančnemu sektorju ministrstva, pristojnega za odpadke;
  + **Obrazec 2**, ki je podlaga za pripravo mesečnega finančnega načrta in vsebuje napoved  
    porabe proračunskih sredstev za posamezni mesec po namenih in predvidenem datumu črpanja najkasneje do 20. dne v tekočem mesecu za pretekli mesec Finančnemu sektorju ministrstva, pristojnega za odpadke;
  + **Obrazec 3**, ki je podlaga za izplačilo sredstev iz proračuna Republike Slovenije in ga zavod dostavi ustrezni strokovni službi ministrstva, pristojnega za odpadke, do 20. dne v tekočem mesecu za pretekli mesec;
  + **Obrazec 4**, ki ga zavod, poleg obrazca 3, posreduje ministrstvu, pristojnemu za odpadke.

1. Račun za črpanje sredstev je sestavljen iz izpolnjenega Obrazca 3 in druge dokumentacije, s katero se lahko dokazuje namembnost porabe proračunskih sredstev (priloga računa).
2. Zavod mora vsakemu računu za izplačilo proračunskih sredstev (na določen dan in v določeni višini) priložiti pisno izjavo direktorja, da predloženi podatki izhajajo iz verodostojne dokumentacije (Obrazec 4).
3. Naročnik potrdi ali zavrne prejeti račun v 8 delovnih dnevih po prejemu elektronskega računa in prilog. Naročnik o zavrnitvi ter o razlogih zavrnitve pisno obvesti zavod. V kolikor račun ni zavrnjen, se šteje, da ga je naročnik potrdil. Naročnik izvede plačilo v višini potrjenega računa na transakcijski račun zavoda   
   št. TRR: 0400 1004 8713 971, odprt pri NKBM, d. d., največ v 30 dneh od prejema elektronskega računa. Dokazila morajo biti naročniku posredovana tudi po elektronski pošti.
4. člen

Pogodbeni stranki sta soglasni, da je ničen aneks oziroma izplačilo denarnega nadomestila, pri katerem kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katero je organu ali organizaciji iz javnega sektorja povzročena škoda, ali je omogočena pridobitev nedovoljene koristi predstavniku organa, posredniku organa ali organizaciji iz javnega sektorja, drugi pogodbeni stranki ali njenemu predstavniku, zastopniku, posredniku.

1. člen

V primeru naknadno ugotovljenih odstopanj pri izplačilu finančnih sredstev iz proračuna Republike Slovenije po tej pogodbi in aneksu zavod, skladno z njihovo višino, zmanjša račun za izplačilo oziroma preostanek razlike vrne v proračun Republike Slovenije, v nasprotnem primeru pa račun za izplačilo poveča in ga prikaže ločeno. V slednjem se obvezno navede obrazložitev vzrokov za odstopanje.

1. člen

Skrbnica pogodbe pri naročniku je mag. Tanja Bolte, skrbnica pogodbe pri zavod pa Tanja Benedejčič Emberšič. Pogodbeni stranki imata pravico zamenjati skrbnike pogodbe, določene v tem členu, o čemer pisno obvestita nasprotno stranko. Zaradi spremembe skrbnikov pogodbe se ne sklepa aneksa k pogodbi.

1. člen

Za vsa ostala vprašanja izvajanja pogodbenega razmerja, ki s tem aneksom niso urejena, se uporabljajo določila pogodbe.

1. člen

Ta aneks je pripravljen v petih (5) enakih izvodih, od katerih naročnik prejme tri (3) izvode, zavod pa dva (2) izvoda.

1. člen

Ta aneks začne veljati z dnem podpisa obeh pogodbenih strank, uporablja pa se od 1. januarja 2023.

Številka zadeve:

Številka: Številka:

V Ljubljani, dne \_\_\_\_\_\_\_\_\_\_\_\_\_ V Ljubljani, dne \_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| **AGENCIJA ZA**  **RADIOAKTIVNE ODPADKE** |  | **MINISTRSTVO ZA OKOLJE IN PROSTOR** |
| mag. Sandi Viršek  DIREKTOR |  | Uroš Brežan  MINISTER |

Prilogi:

* Poslovni načrt ARAO – Agencije za radioaktivne odpadke za leti 2023 in 2024
* Obrazci 1, 2, 3 in 4